Yuri Mamute. Yuri Souza Almeida () (1995-yil 7-mayda tugʻilgan), odatda Yuri Mamute nomi bilan tanilgan, braziliyalik professional futbolchi, Sagamihara jamoasida hujumchi sifatida oʻynaydi. Klubdagi faoliyati. Mamute 2011-yilda Gremioda professional futbolchilik faoliyatini boshlagan. 2014-yilda u „Botafogo“ jamoasiga ijaraga berilgan. Mamute 2015-yil boshida „Uch rangli Gaucho“ laqabi bilan tanilgan Gremioga qaytgan va Luiz Felipe Skolari qoʻl ostida jamoada asosiy tarkib oʻyinchisiga aylangan va Rojer Machado davrida jamoaning taktikasida uning ampulasi asosiy rolga aylangan. Biroq, 2015-yilning iyul oyida uning toʻpiq boylamlaridan olgan jarohati bir oyga yaqin maydonga tushmasligiga sabab boʻlgan. Jarohatdan qaytganidan soʻng u jamoadagi boshlangʻich oʻrnini tiklash uchun kurash olib borgan. 2016 yil-yanvar oyida Panathinaikos va Gremio klubi yarim yillik ijara shartnomasini imzolagan Mamute Panathinaikos bilan tuzilgan ijara shartnomasiga kiritilganfutbolchilardan biri edi. Shartnoma birinchi yarim mavsum uchun 100 000 yevro toʻlashni oʻz ichiga olgan, agar u 2016—2017-yilgi mavsumda oʻynasa, 200 000 yevrogacha koʻtarilishi belgilab qoʻyilgan edi. „Panathinaikos“ Mamuteni 2016-yilning yozida 4 million yevro evaziga yoki 18 oylik ijara muddati oxirida 7 million yevro evaziga doimiy ravishda qoʻlga kiritish imkoniyatilga ham ega boʻlgan. Maʼlumotlarga koʻra, klubda uch oy oʻynaganidan soʻng, Mamute avvalgi hujumchi Nikolaos Karelisning oʻrniga mos kelmasligi va mavsum oxirida Gremioga qaytishi haqida mish-mishlar tarqalgan. 2017-yil fevral oyida Mamute Qozogʻiston Premyer-ligasi vakili „Aktobe“ jamoasi bilan aloqaga chiqgan va jamoa rahbariyati Mamuteni sonovga taklif etgan. Sinovdan muvaffaqiyatli oʻtgan Mamute 2017-yil 18-fevralda klub bilan ijara shartnomasini imzolagan va Aktobe tarkibiga qoʻshilgan.